《偈十二首 其九》
宋代·释本才

上无攀仰，下绝已躬。唤起怀州牛吃禾，捺下益州马腹胀。

从教天下觅医人，炙猪左膊上。奇，奇，是是非非总不知。

梦回瞥起临明镜，洎被张公错画眉。

作者简介：释本才，号佛心，长溪（今福建霞浦）人。俗姓姚。住潭州上封寺。高宗绍兴间卒。为南岳下十四世，黄龙惟清禅师法嗣。《嘉泰普灯录》卷一○、《五灯会元》卷一八有传。今录诗二十首。